כביש 466

כביש 466 הוא כביש אורך במרכז בנימין. הכביש מתחיל בצומת אסף ליד גבעת אסף, עובר בסמוך לבית אל ממערב לה, חוצה את ג'לזון ועין סיניא ומסתיים במפגש עם כביש 465 בוואדי אל-בלט, צפונית לעין סיניא. רובו של הכביש, מצומת איו"ש עד המפגש עם כביש 465, חופף לתוואי המקורי של כביש 60 ("כביש 60 הישן").

היסטוריה
בעקבות הסכמי אוסלו בשנת 1994, נסלל קטע חדש של כביש 60 מזרחית לכביש הישן. הכביש החדש חיבר את גבע בנימין עם ואדי חרמייה צפונית לעפרה (צומת המשטרה הבריטית). בהתאם לכך, הקטע של כביש 60 הישן ממחסום קלנדיה עד צומת המשטרה הבריטית מוספר מחדש – ממחסום קלנדיה עד צומת איו"ש ("דרך רמאללה") אין לכביש מספור; מצומת איו"ש ועד צומת צפונית לעין סיניא קיבל כביש 60 את המספר 466; ומנקודה זו עד צומת המשטרה הבריטית קיבל כביש 60 את המספר 465.

במהלך האינתיפאדה השנייה נחסם הכביש, בסמוך לכניסה לאל-בירה, לתנועת ישראלים כדי למנוע את כניסתם לרמאללה ולאל-בירה. מחסום זה נקרא מחסום ה־District Coordination Office - DCO (מנהלת תיאום וקישור). מעט לאחר מכן נחסם הכביש גם לתנועת פלסטינים.

באמצע שנות ה-2000 הועברה החסימה לנקודה אחרת, קרוב יותר לכניסה ליישוב בית אל ובעקבות כך הוסט תוואי הכביש מעט – מזרחית לצומת איו"ש היה צריך לפנות צפונה לכיוון בית אל, ולאחר מכן לפנות שמאלה ולעבור במחסום ה־DCO, על מנת להגיע לצומת איו"ש ממזרח. על הפלסטינים תושבי האזור, למעט VIP, נאסר לנסוע בכביש והם נאלצו להשתמש בדרכים חלופיות.

ב-2014 הגישו עשרה ראשי מועצות בכפרים שממזרח לרמאללה, עתירה לבג"ץ, בדרישה שהצבא יפתח את המחסום עבור כל הפלסטינים. בדצמבר 2016 קיבלו העותרים את המלצת בית המשפט למשוך את עתירתם לאחר שהמשיבים הודיעו כי התחייבותם לפתוח את הצומת עומדת בעינה אך אינה עומדת בראש סדר העדיפויות.

בשנים 2022–2024 שופץ חלק הכביש שהוסט, וב־2024 הוחזר הכביש לתוואי המקורי, כך שאין צורך לעבור במחסום ה־DCO על מנת להגיע לצומת איו"ש ממזרח.

צמתים לאורך הכביש
קילומטריםשםסוג מפגשמיקוםדרכים מצטלבות כביש 466 מדרום לצפון 0 צומת אסף (צומת הטי) 25x25 פיקסלים גבעת אסף (לוז)  2.2 צומת ללא שם 25px פסגות כביש 4578, לכיוון פסגות 3.5 25x25 פיקסלים ביתין כניסה לביתין ולבית אל 3.8 25px כניסה לביתין ולבית אל 4.1 צומת איו"ש 25x25 פיקסלים אל בירה "דרך רמאללה" (כביש 60 הישן) – כניסה לאל בירה ולרמאללה 4.4 צומת ללא שם 25px כניסה לרחוב אל קסטל באל בירה 4.7 כניסה לרחוב חִטין באל בירה 5.1 מחנה בית אל, רחוב שכם (נבולוס) באל בירה 5.4  (ציר ולרשטיין), 25px אין מעבר לישראלים לכיוון דולב 6.8 ג'לזון כניסה למחנה הפליטים ג'לזון 8.7 ג'יפנא כניסה לג'יפנא 9.1 דורא אל-קרע כניסה לדורא אל-קרע 10.5 ג'יפנא כניסה לג'יפנא 10.7 עין סיניא כניסה לעין סיניא 13.6 25x25 פיקסלים ואדי אל-בלט 

ראו גם
 מועצה אזורית מטה בנימין
 יהודה ושומרון

הערות שוליים

קטגוריה:ישראל: כבישים
קטגוריה:השומרון: תחבורה
קטגוריה:רמאללה
קטגוריה:בית אל